jkorsvik/nowiki_second_scrape_merged huggingface dataset:
Allround-NM på skøyter junior 2013

Allround-NM på skøyter junior 2013 ble avholdt 2. og 3. februar 2013 på Arendal og omegn kunstisbane på Myra i Arendal. Teknisk arrangør var Arendal Skøiteklub.Norgesmestere ble Sofie Karoline Haugen, Sandefjord SK for damene og Magnus Myhren Kristensen, Arendal SK for herrene.


== Sammenlagt Damer Junior ==


=== Testløp, damer ===


== Sammenlagt Herrer Junior ==


=== Testløp, herrer ===


== Funksjonærer ==
Overdommere var Bjørn Thømt for herrene og Asgeir Mamen for damene.Assisterende overdommere var Gunnar Knudsen for herrene og Harry Tverråen for damene.
Startere var Inge Ramskjær for herrene og Halvor Hamsdokka for damene.
NSFs teknisk delegerte (TD) var Knut Ludahl.


== Referanser ==


== Eksterne lenker ==
(en) Allround-NM på skøyter junior 2013, Junior kvinner – Resultatoversikt på SpeedSkatingNews.info.
(en) Allround-NM på skøyter junior 2013, Junior menn – Resultatoversikt på SpeedSkatingNews.info.
(en) Allround-NM på skøyter junior 2013 for både kvinner og menn. På speedskatingresults.com
NM Junior Allround 2013 Arkivert 29. november 2014 hos Wayback Machine. resultatliste på www.skoyteforbundet.no
Catiniidae

Catiniidae er en familie av primitive, utdødde biller.


== Historie ==
Gruppen er kjent fra fossiler fra trias, jura og kritt (235-99 millioner år før nåtid), fra Kina, Kirgisistan og Kasakhstan.


== Systematisk inndeling ==
Navnet (eller stavemåten) for familienavnet bør endres, da det er et homonym for Catiniidae Embleton, 1901, en familie av hoppekreps. Etter vanlig praksis vil Catiniusidae være et brukbart alternativ, eller Triaplidae som er et annet navn brukt på denne gruppen.

Ordenen biller, Coleoptera
Underordenen Myxophaga
Overfamilien Schizophoroidea
Familien Catiniidae Ponomarenko, 1968
Slekten Avocatinus Ponomarenko, 1969
Slekten Catinius Ponomarenko, 1968
Catinius artus Zhang, 1997
Catinius ovatus Zhang, 1997
Catinius pelta Ponomarenko, 1968
Slekten Catinoides Ponomarenko, 1969
Slekten Cervicatinius Tan & Ren, 2007
Slekten Forticatinius Tan & Ren, 2007
Slekten Macrocatinius Ponomarenko, 1969
Slekten Triassocatinius Ponomarenko, 1969
Triassocatinius brachynotus Ponomarenko, 1969
Triassocatinius glabratus Ponomarenko, 1969
Slekten Tunguskagyrus Yan, Beutel & Lawrence, 2018


== Eksterne lenker ==
(en) Catiniidae hos Fossilworks 
Catiniidae (Coleoptera) – detaljert informasjon på Wikispecies
Keep A-Knockin’

«Keep A-Knockin'» er en sang, opprinnelig blant folkevisene til svarte amerikanere på 1800-tallet som ble samlet av den amerikanske sosiologen Howard W. Odum. Perry Bradford, en amerikansk komponist, låtskriver og artist, fikk registrert copyright på sangen i 1940, selv om den også er kreditert Bert Mays på hans innspilling fra 1928 og finnes i enda eldre versjoner. Sangen er senere kreditert til en lang rekke forskjellige personer, men ofte Bert Mays, Perry Bradford og musikkprodusenten J. Mayo Williams i forskjellige kombinasjoner. Da Little Richard ga den ut i 1957 og gjorde stor suksess, var den kreditert Little Richard selv under hans egentlige navn R. Penniman. Han korrigerte dette senere til Bert Mays og J. Mayo Williams ved en anledning og Perry Bradford ved en annen.


== Tidlige versjoner ==
Sangen ble spilt inn av forskjellige bluesorkestre en rekke ganger i mellomkrigstiden:
James Wiggins og Bert Mays i 1928
Lil Johnson i 1935
Milton Brown i 1936
Louis Jordan i 1939
Jimmy Dorsey i 1939


== Little Richards versjon ==
Little Richard spilte inn sangen og ga den ut på singel i 1957. Hans versjon er kjent for den intense introduksjonen på trommer fra Charles Connor, som John Bonham gjentok i introduksjonen på «Rock and Roll» fra Led Zeppelin IV (1971). Little Richards singel kom på 2.-plass på R&B-lista og 8.-plass på pop-lista.


== Andre versjoner ==
Suzi Quatro spilte inn sangen og ga den ut på albumet Quatro i 1974. Sangen ble gitt ut på singel i november samme år. I 1977 ble sangen spilt inn live i Japan og gitt ut på albumet Live And Kickin'.«Keep A-Knockin'» finnes i over 450 innspillinger med forskjellige artister, inkludert Alvin Lee, The Everly Brothers, Fleetwood Mac, Jimi Hendrix, Jerry Lee Lewis og Mott the Hoople.


== Referanser ==
Schizocoleidae

Schizocoleidae er en familie av primitive, utdødde biller.


== Historie ==
Familien er registrert fra perm, trias og jura, mellom 268-165 millioner år før nåtid. Fossiler av denne gruppen er funnet på flere kontinenter, i Australia, Argentina, Kina og Europa.


== Systematisk inndeling ==

Ordenen biller, Coleoptera
Underordenen Myxophaga (eller Archostemata?)
Overfamilien Schizophoroidea
Familien Schizocoleidae Rohdendorf, 1961
Slekten Aenigmocoleus Rohdendorf, 1961 - to arter
Slekten Argentinosyne Martins-Neto & Gallego, 2006 - sju arter
Slekten Mesolobites Carpenter, 1986 - fem arter, bør muligens heller plasseres i familien praktbiller
Slekten Metrorhynchites Tillyard, 1916 - 11 arter
Slekten Mimema Handlirsch, 1906 - to arter
Slekten Pseudochrysomelites Handlirsch, 1906 - 12 arter
Slekten Reeveana Dunstan, 1923 - tre arter
Slekten Schizocoleus Rohdendorf, 1961 - 8 arter
Slekten Stegosyne Rohdendorf, 1961 - to arter
Slekten Uskatocoleus Rohdendorf, 1961 - 16 arter


== Eksterne lenker ==
(en) Schizocoleidae i Encyclopedia of Life 
(en) Schizocoleidae i Global Biodiversity Information Facility 
(en) Schizocoleidae hos Fossilworks 
Schizocoleidae – detaljert informasjon på Wikispecies 
Bilde av en fossil dekkvinge av Argentinosyne duraznoensis
Wake Up Little Susie

Wake Up Little Susie er en sang som er skrevet av Felice og Boudleaux Bryant som ble spilt inn og gitt ut på signel med The Everly Brothers i 1957. Singelen kom på 1.-plass på Po-listen. Sangen ble også gitt ut på albumet The Everly Brothers i 1958.
Suzi Quatro spilte inn sangen og ga den ut på albumet Aggro-Phobia i 1977.
Johan Alfred Svendsen

Johan Alfred Svendsen (født 4. september 1886 i Arendal, død 1954) var en norsk politiker som representerte Høyre. Han satt på Stortinget fra 1931 til 1936 som representant fra kjøpstedene i Hedmark og Oppland fylker, og var medlem av Høyres sentralstyre fra 1934 til 1939.
Svendsen var ordfører i Lillehammer fra 1923 til 1928.


== Referanser ==


== Eksterne lenker ==
(no) Johan Alfred Svendsen hos Norsk senter for forskningsdata
Margit Haslund

Margit Haslund (født Løkke 10. september 1885 i Oslo, død 3. september 1963) var en norsk kvinnesaksforkjemper og lokalpolitiker. Hun satt i bystyret i Lillehammer fra 1928 til 1940, hvor hun representerte Høyre. I 1940 ble hun ordfører i byen, etter at ordføreren ba om permisjon og varaordføreren ikke ønsket denne posisjonen. Hun var den første kvinnelige ordføreren i en norsk by.Under okkupasjonen var hun medlem av hjemmefrontens sivile organisasjon Sivorg.Hun har en gate oppkalt etter seg på Lillehammer, Margit Haslunds veg.


== Referanser ==
Ivvár

Ivvár er en norsk rockgruppe fra Tromsø. Gruppa består av Jon Iver Eira Tellefsen (vokal og gitar), Magnus Langseth Kristoffersen (gitar), Steffen Rasmussen (gitar), Magnus Tornensis (trommer) og Frank Cock (gitar). Deres første album Moonflower ble utgitt i juli 2014, med en releasekonsert på Riddu Riđđu.
Ivvár deltok i Sámi Grand Prix i 2012.


== Diskografi ==
«Moonflower» (2014)


== Eksterne lenker ==
(en) Offisielt nettsted
Grimstad og Omegn Bilruter

Grimstad og Omegn Bilruter var et norsk busselskap som ble stiftet 9.juni i 1967 i Grimstad. Stifterne var Kristian og Magne Repstad og Erling Svennevig. Selskapet var en sammenslutning av flere mindre ruteselskaper. Selskapet formål var rutebildrift, handel og vekstedsdrift. 
Aust-Agder Trafikkselskap (ATS) overtok alle aksjene i selskapet i 1986. Salget omfattet selskapets 22 busser, garasjer og verkstedsanlegg. Grimstad og Omegn Bilruter ble deretter innlemmet i ATS sin virksomhet. Selskapet ble avviklet i 1990.


== Arkiv ==
Arkivet etter Grimstad og Omegn Bilruter befinner seg på Aust-Agder museum og arkiv i Arendal. Arkivet omfatter en generalforsamlingsprotokoll fra 1967-1990.


== Referanser ==


== Eksterne lenker ==
(no) Arkiv etter Grimstad og Omegn Bilruter på Arkivportalen
Arendal og Omegns Automobilruter

Arendal og Omegns Automobilruter var et norsk busselskap som ble stiftet i 1919 av svensken Axel Norén i Arendal. Selskapet var blant Arendals første busselskap og holdt til på rutebilstasjonen som da lå på Tyholmen. Selskapets første buss var en ombygd lastebil.Selskapet utvidet etterhvert virksomheten. Selskapet drev flere bilruter. Byrutene i Arendal, og langrutene Stathelle-Kristiansand, Arendal-Lillesand. Arendal- Vegårshei og Arendal-Eydehavn.Selskapet ble solgt til Arendals Dampskibsselskab (ADS) i 1927.
Salget omfattet alle rutekonsesjonene, bilmateriell og verksted- og garasjebygg.


== Arkivet ==
Arkivmateriale etter Arendal og Omegns Automobilruter befinner seg på KUBEN i Arendal. Arkivet omfatter et bilde av personale, en rutetabell fra 1925 og kontrakten som omfatter salget av selskapet til Arendals Dampskibsselskab.


== Referanser ==


== Eksterne lenker ==
(no) Arkiv etter Arendal og Omegns Automobilruter på Arkivportalen
Nikolai Gunnerius Bøhmer

Nikolai Gunnerius Bøhmer (født 22. desember 1829 i Gausdal, død 5. juli 1905) var en norsk bankmann og ordfører i Lillehammer.Bøhmer kom ung til Lillhammer i 1841 som handelsbetjent, og senere arbeidet han som regnskapsfører. Han var i mange år tilknyttet Lillehammer Sparebank, både som bankkasserer og senere i bankens direksjon og som direktør.Han satt en lengre tid som ordfører i Lillehammer, i tre adskilte omganger, henholdsvis periodene 1869–1871, 1873 og 1881–1889. Han hadde også andre kommunale tillitsverv innen ligningskommisjonen, forlikskommissær og skolestyre.Bøhmer har en gate oppkalt etter seg på Lillehammer, Bøhmers gate, og mottok dessuten Medaljen for borgerdåd i 1902. I 1850 fikk han oppført den nå fredede Bøhmergården i Storgata 55 i Lillehammer sentrum.


== Referanser ==
Otto Weddigen

Otto Eduard Weddigen (født 15. september 1882 i Herford, død 18. mars 1915 til sjøs utenfor Skottland) var en tysk marineoffiser og ubåtkaptein under 1. verdenskrig.
Han ble født i Herford i Westfalen og startet sin militære karriere i den Den tyske keiserlige flåte i 1901. I 1910 fikk han kommandoen på en av de første tyske undervannsbåtene, SM U 9.
Weddigen døde mens han var kaptein på ubåten U-29. Den 18. mars 1915 ble ubåten truffet av det britiske slagskipet HMS «Dreadnought» ved Pentland Firth. U-29 hadde gått til overflaten rett foran «Dreadnought» etter først å ha skutt en torpedo mot HMS «Neptune». «Dreadnought» kjørte etter en kort forfølgelse inn i U-29 og delte fartøyet i to. Ingen av mannskapet på U-29 overlevde sammenstøtet.
Weddigen ble tildelt Jernkorset i første klasse for sin innsats.


== Referanser ==
Norsk olje- og gassarkiv

Norsk olje- og gassarkiv ble etablert 1. januar 2014 av Riksarkivaren som et treårig pilotprosjekt med tanke på å opprette en nasjonal enhet innenfor Arkivverket med ansvar for å dokumentere norsk olje- og gassvirksomhet. Formålet er å bevare og tilgjengeliggjøre arkiver som er viktige for bransjen selv og for samfunnet som helhet. Norsk olje- og gassarkiv har allerede samlet inn flere tusen hyllemeter arkiver fra mer enn hundre aktører innenfor sektoren fra 1890 og fram til i dag. Virksomheten er plassert ved Statsarkivet i Stavanger. 
Norsk olje- og gassarkiv samarbeider med alle de store olje- og gasselskapene på norsk sokkel, Norsk olje og gass (tidligere OLF), arbeidstaker- og interesseorganisasjoner, leverandørbedrifter, foreninger og statlige myndigheter innenfor denne sektoren. Norsk olje- og gassarkiv deltar i European Oil and Gas Archives Network (EOGAN), og innehar for tiden ledervervet.


== Eksterne lenker ==
oljearkivet.no
Bøhmergården

Bøhmergården er en teglstensbygård i Storgata 57 i Lillehammer sentrum.
Bygården ble oppført i 1850 for bankkasserer og senere ordfører Nikolai Gunnerius Bøhmer.Bygningen var tidligere rivningstruet i forbindelse med utbygging, men er idag vedtaksfredet.


== Referanser ==


== Eksterne lenker ==
«Bøhmergården». Kulturminnesøk. Riksantikvaren – Direktoratet for kulturminneforvaltning.
Phoroschizidae

Phoroschizidae er en familie av primitive, utdødde biller.


== Systematisk inndeling ==
Familien har inntil nylig vært kjent som Schizophoridae Ponomarenko, 1968, men dette familienavnet var grunnet på det ugyldige (junior-homonym) slektsnavnet Schizophorus, og måtte derfor endres.

Ordenen biller, Coleoptera
Underordenen Myxophaga (eller Archostemata?)
Overfamilien Schizophoroidea
Familien Phoroschizidae Bouchard & Bousquet, 2020Slekten Abrohadeocoleodes Tan et al., 2013
Slekten Camaricopterus Bode, 1953
Slekten Catabrycus Ponomarenko, 1969
Slekten Dikerocoleus Lin, 1982
Slekten Hadeocoleodes Ponomarenko, 1969
Slekten Hadeocoleus Ponomarenko, 1969
Slekten Homocatabrycus Tan et al., 2007
Slekten Lethocoleus Ponomarenko, 1969
Slekten Malmelater Handlirsch, 1906
Slekten Menopraesagus Tan et al., 2007
Slekten Parathnesidius Ponomarenko, 1969
Slekten Pesus Ponomarenko, 1969
Slekten Praesagus Ponomarenko, 1969
Slekten Phoroschizus Bouchard & Bousquet, 2020 (= Schizophorus Ponomarenko, 1968, ikke Balashova, 1953)
Slekten Salebrocoleus Ponomarenko, 1969
Slekten Salebroferus Ponomarenko, 1969
Slekten Schizophorinus Ponomarenko, 1969
Slekten Schizophoroides Ponomarenko, 1969
Slekten Sinoschizala Jarzembowski et al., 2014
Slekten Tersoides Ponomarenko, 1968
Slekten Tersus Martynov, 1926
Slekten Thnesidius Ponomarenko, 1969
Slekten Triassocoleus Ponomarenko, 1969
Slekten Xyphosternum Ponomarenko, 1968


== Referanser ==


== Eksterne lenker ==
(en) Schizophoridae i Encyclopedia of Life 
(en) Schizophoridae i Global Biodiversity Information Facility 
(en) Schizophoridae hos Fossilworks 
(en) Kategori:Schizophoridae – bilder, video eller lyd på Wikimedia Commons
SM U 9

SM U 9 var en tysk Type U 9 undervannsbåt under første verdenskrig. Den var én av 329 undervannsbåter i Den tyske keiserlige flåte og ble satt inn i sjøkrigen mot blant annet Storbritannia.
Ubåten ble bygget på det keiserlige verft i Danzig, sjøsatt 22. februar og satt i drift 18. april 1910. Fartøyet var i drift fram til krigens slutt.
Tore Hals Mejdells vei (Oslo)

Tore Hals Mejdells vei (1-25, 2-24) er en vei på Røa i bydel Vestre Aker i Oslo. Den går som blindvei østover fra Vækerøveien og ender i en snuplass. Veien utgjorde tidligere en adskilt del av Austliveien, men fikk sitt nåværende navn i 2013 etter Tore Hals Mejdell (1925–1995), som var aktiv i lokalmiljøet og en viktig pådriver for byggingen av Samfunnshus Vest (i nr. 8).


== Referanser ==


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015. 
Røa vel om navneomleggingen
Lokalhistoriewiki om Tore Hals Mejdells vei
August Clifton

August Bertrand Clifton (født 26. august 1881 i Tønsberg, død 15. februar 1955 på Teie) var en norsk skipsfører, sagbrukseier og politiker (H). Han var innvalgt på Stortinget fra kjøpstedene i Hedmark og Oppland fylker fra 1925 til 1927.
Han var sønn av skipsreder Hans Bruu Johannessen og Sofie Kathrine Nielsen. I 1910 tok han familienavnet Clifton. Clifton tok styrmannseksamen, og gikk Sjøkrigsskolen samt handelsskole i San Francisco. Han seilte i utenriksfart, og seilte for Japan under den russisk-japanske krig. Han giftet seg med Margit Fischer, datter av brukseier Fredrik Fischer på Gjøvik. Clifton forble vernepliktig sjøoffiser, men overtok svigerfarens dampsag og høvleri i 1917, og drev bruket frem til det gikk konkurs i 1927.Clifton var medlem av Gjøvik bystyre fra 1919 til 1922. Fra 1925 til 1927 var han stortingsrepresentant for Høyre. Det meste av tiden satt han i Stortingets sosialkomité, men gikk til Stortingets skog- og vassdragskomite idet Worm Darre-Jenssen gikk inn som arbeidsminister i Ivar Lykkes regjering i 1926.Fra 1928 var han styrmann og skipsfører på hvalfangstskuter. Under andre verdenskrig var han kaptein på MT «Fenris», som ble torpedert av den tyske ubåten «U 168» 21. februar 1944 i Det indiske hav. «Fenris» kom seg til Colombo, og ble reparert.Han bodde på Teie ved Tønsberg frem til sin død i 1955. Han ble bisatt i Tønsberg krematorium.August Clifton var far til motstandsmannen Hans Clifton.


== Referanser ==


== Eksterne lenker ==
(no) August Clifton hos Norsk senter for forskningsdata
Egil Holmboe

Egil Anker Morgenstjerne Holmboe (født 24. april 1896 i Trondheim, død 4. august 1986 i Reykjavik i Island) var en norsk politiker og byråkrat for Nasjonal samling (NS), det nasjonalistiske og fascistiske partiet som samarbeidet med de tyske okkupantene i Norge under andre verdenskrig. Etter krigen emigrerte han til Island og tok navnet Egil Fálkason da han ble tildelt islandsk statsborgerskap i 1955.

Holmboe var i norsk utenrikstjeneste før krigen, blant annet som norsk konsul i Reykjavík. Han dro tilbake til Norge i 1939. Han ble medlem av både Nasjonal Samling, Hirden og KO, og ble under okkupasjonen innsatt av nazi-myndighetene som såkalt ministerialråd i Innenriksdepartementet. Holmboe var Knut Hamsuns tolk da forfatteren besøkte Hitler i Berghof i 1943.Holmboe ble i landssvikoppgjøret i 1948 dømt til seks års tvangsarbeid.I 1953 flyttet han til Island, og i 1955 fikk han islandsk statsborgerskap. Hans andre kone var islandske Sheila, datter av museumsdirektøren Matthias Thordarson. Han arbeidet senere på den amerikanske militærbasen på Keflavík internasjonale lufthavn.


== Referanser ==
Karl Schorn

Karl Schorn (1803–1850) var en tysk historiemaler og sjakkspiller.


== Liv og virke ==


=== Malerkarriere ===
Schorn studerte ved Düsseldorfer Akademie, deretter i Antoine-Jean Gros og Jean Auguste Dominique Ingres' atelierer i Paris fra 1824 til 1827. Han fulgte med Peter von Cornelius til München, der han tok videreutdanning hos Heinrich Maria von Hess. 
I 1832 bega Schorn seg til Berlin, og her gjorde han bl.a. enkelte historiske sjangermalerier, deriblant Kortspillerne. Etter en studiereise til Italia, vendte han tilbake til München i begynnelsen av 1840-årene. 
Det karrieremessige høydepunktet kom da han ble utnevnt til professor ved Akademie der Bildenden Künste München i 1847. 
Til Schorns hovedverk regnes Pygmalion, Maria Stuart und Riccio, Karl V. im Kloster San Yuste, Papst Paul III., wie er sich das von Cranach gemalte Bildnis Luthers vorzeigen läßt; Cromwell, vor der Schlacht bei Dunbar seinen Generalen die Bibel auslegend; Verhör der Wiedertäufer nach der Einnahme von Münster vor dem Bischof; og de ufullendte monumentalmaleriet Die Sintflut, som kong Ludwig I av Bayern bestilte til Neue Pinakothek.
Karl Schorn var gift med en søster av malerne Ferdinand og Carl von Piloty. Begge var elever av Schorn og kunstnerisk influert av ham.


=== Sjakkspiller ===
Mellom 1836 og 1840 var Schorn deltaker i Plejaden, en gruppe sju betydelige sjakkmestre i Berliner Schachgesellschaft som publiserte grunnleggende sjakkanalyser, spesielt innen åpningsteori. For Schorn selv var tanken om et vitenskapelig gjennombrudd i sjakkspillet fjern. Han ble regnet som en naturbegavelse (Naturalist), og var en respektert outsider i mesterkretsen rundt Ludwig Bledow.


== Litteratur ==
(de) Hyacinth Holland: «Schorn, Karl». I Allgemeine Deutsche Biographie (ADB). Bind 32, Duncker & Humblot, Leipzig 1891, s. 382–384.
Oppføring om Schorn i Meyers Großes Konversations-Lexikon, 6. opplag., bind. 18 (1905), s. 11


== Referanser ==


== Eksterne lenker ==
(en) Karl Schorn – chessgames.com 
Om restaureringen av Schorns maleri «Die Sintflut», muenchen.bayern-online.de 1. mars 2008
Ludwig Bledow

Ludwig Erdmann Bledow (1795–1846) var en tysk sjakkspiller.


== Liv ==
Av yrke var Bledow matematikklærer ved Köllnisches Gymnasium i Berlin. Julius Mendheim, i sin tid den sterkeste sjakkspilleren i Berlin, oppfordret Bledow til å prøve seg på sjakkspillet. Fra 1835 ble Bledow regnet blant de ledende sjakkspillere i Tyskland og vant partier mot Bernhard Horwitz (1837), József Szén (1839), Carl Jaenisch (1842), Augustus Mongredien (1845) og andre. Han spilte også mot Adolf Anderssen, Henry Thomas Buckle og Aaron Alexandre.
Bledow var leder av Berlinerskolen, en krets sjakkmestre innen sjakklubben Berliner Schachgesellschaft. I året 1846 grunnla han  Schachzeitung, men rakk bare å redigere første nummer før han døde. Publikasjonen, som senere ble omdøpt Deutsche Schachzeitung, var i over hundre år det mest betydelige tyske sjakktidsskriftet.
Bledows omfangsrike sjakkbibliotek ble kjøpt av Königliche Bibliothek i Berlin.


== Verk ==
Die zwischen dem Berliner und Posener Klub durch Correspondenz gespielten Schach-Partieen, Veit und Comp., Berlin 1843
Die zwischen dem Berliner und Posener Klub durch Correspondenz gespielten Schach-Partieen, Schachverlag Mädler, Dresden 1997 (ettertrykk av  den berlinske utgaven fra 1843) ISBN 3-925691-19-7
Stamma's hundert Endspiele, oversatt og bearbeidet utgave fra den engelske oversettelsen av The Noble Game Of Chess (original Philipp Stamma: Essai sur le jeu des echecs, 1737) fra 1745, ved Bledow og O. von Oppen, Berlin 1856


== Referanser ==


== Kilder ==
(de) Rudolf Teschner: «Bledow, Ludwig Erdmann.» I Neue Deutsche Biographie (NDB). Bind 2, Duncker & Humblot, Berlin 1955, ISBN 3-428-00183-4, s. 296 (digitalisering).


== Litteratur ==
O. Koch: Ludwig Bledow, i Deutsches Wochenschach 1909, s. 1–6, 13-15, 37-41.


== Eksterne lenker ==
(en) Ludwig Bledow – chessgames.com 
(en) Ludwig Bledow – 365Chess.com 
(de) Verk av og om Ludwig Bledow i katalogen til det tyske nasjonalbiblioteket
Jeremy P. Spinrad: Ludwig Erdmann Bledow (2006) englischer Artikel bei chesscafe.com (PDF-Datei; 143 kB)
Sjakkoppgaver av Ludwig Bledow på  Schwalbe, deutsche Vereinigung für Problemschach
Zjanar Duğalova

Zjanar Asylbekqyzy Duğalova (kasakhisk: Жанар Асылбекқызы Дұғалова; født 17. januar 1987  i Kyzylorda) 
er en kasakhisk popsanger, låtskriver og skuespiller. I 2014 ble hun den andre vinneren av Tyrkvisjonens sangkonkurranse. 


== Biografi ==
Duğalova har sin musikalske utdannelse fra det nasjonale kunstakademiet i Almaty. I 2011 hadde hun en rolle i filmen Koktejl dlja zvezdy 2, og hun har senere hatt en rolle i fem andre filmer (2017).  I februar 2012 ble Duğalova kjent da hun ble vokalist i den kasakhiske jentegruppa KesjYOU. Gruppa deltok i Kasakhstans nasjonale finale før Tyrkvisjonens sangkonkurranse med melodien «Rizamyn». I juni 2014 forlot hun KesjYOU for å satse på en solokarriere.


=== Solokarriere ===
I 2014 ble Zjanar Duğalova vinner av Tyrkvisjonens sangkonkurranse med sin egenkomponerte melodi «Izin körem». 
Samme år vant hun også nominasjonen som årets beste kvinnelige vokalist i Kasakhstan ved tildelingen av musikkprisen Astanas stjerne.I mars 2016 ble Duğalova den første vokalisten i Kasakhstan med over to millioner visninger for en sang på nettstedet YouTube, noe som ble oppnådd med «Ajta bersin». I mai 2017 hadde videoen fem millioner visninger.Duğalova er blitt tildelt over 70 utmerkelser og hun har representert Kasakhstan i ulike internasjonale festivaler og konkurranser. I 2015 ble hun tildelt ærestutmerkelsen som hedret artist i Kasakhstan.


== Singelutgivelser (utvalg) ==


== Referanser ==


== Eksterne lenker ==
(en) Zjanar Duğalova på Spotify 
Zjanar Duğalova på kino-teatr.ru (ru)
Zjanar Duğalova på kinopoisk.ru (ru)
India under Asiamesterskapet i friidrett 1991

India deltok under Asiamesterskapet i friidrett 1991 som ble arrangert i 1991 i Kuala Lumpur i Malaysia. Utøvere fra India tok åtte medaljer under mesterskapet.


== Medaljevinnere ==


== Eksterne lenker ==
GBR Athletics
Liste over episoder av Rizzoli and Isles

Liste over episoder av Liste over episoder av TV-serien Rizzoli and Isles.


== Sesong 1: 2010 ==


== Sesong 2: 2011 ==


== Sesong 3: 2012 ==


== Sesong 4: 2013-2014 ==


== Sesong 5: 2014-2015 ==